Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: A növényvédelemről szóló 2000. évi XXXV. törvény
Paragraph Index: 746

(2) Növényegészségügyi vizsgálatot kell végezni, ha az átmenő szállítmány zárlati vagy vizsgálatköteles nem zárlati károsító fertőzése feltételezhető, ha a szállítóeszköz nyitott vagy azt bármely okból felbontják, illetve ha a küldemény újra feladásához új növényegészségügyi bizonyítványt kérnek. Az ilyen küldeményekről a vámhivatal értesíti a növényegészségügyi határkirendeltséget, amely az előírásoknak megfelelően elvégzi annak növényegészségügyi ellenőrzését. Azon bizonyítványköteles átmenő szállítmány magyar növényegészségügyi bizonyítványához, amely növényegészségügyi állapota érzékszervi vizsgálattal, minden követelményt kielégítő módon nem állapítható meg, a szállítmányt kísérő külföldi növényegészségügyi bizonyítványt vagy annak hiteles másolatát is mellékelni kell. Ennek hiányában a küldemény nem továbbítható.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes